Pr. Riina Sikkut
Terviseminister

**KIRJALIKUD KÜSIMUSED 25.01.2024.**

 Arstide ülekoormusest ja kättesaadavusest **Lugupeetud terviseminister**

Eesti meditsiinivaldkonna olukord on tänasel päeval väga keeruline, sest arstid töötavad suure lisakoormusega, mis on paljudel juhtudel ebanormaalne. Mul on faktiliselt täpselt teada, et esineb juhtumeid, kus arstid töötavad koguni 32 tundi järjest ja nii mitu korda kuus. Isiklikult leian, et sellise koormuse juures ei ole arst võimeline korralikult oma tööülesandeid täitma. Suur töökoormus suurendab arstide läbipõlemist, vähendab motivatsiooni ja mõjub negatiivselt töökvaliteedile ja teenuste kättesaadavusele. Samal ajal ei ole saladus, et palgavahe tõttu eelistavad ülikoolide vilistlased töötada arstina välismaal.

Seoses sellega palun Teil vastata alljärgnevatele küsimusetele:

1. Kas Teie olete teadlik arstide ülekoormuse probleemist ja milliseid lahendusi näete probleemi lahendamiseks?
2. Kui pikk on keskmine ootejärjekord eriarstide juurde?
3. Kas on kehtestatud ootejärjekorra normid?
4. Kui palju eriarste juurde on vaja selleks, et ootejärjekorrad oluliselt lüheneksid?

Lugupidamisega

/allkirjastatud digitaalselt/

Aleksei Jevgrafov
Riigikogu liige